ב"ה יום ו' עש"ק חיי תרמ"ה לפ"ק פה"ק דוקלא

שפעת שלום וברכת אל כבוד הגבירים המפורסמים מושלמים במעלות ומדות פארי היחוס והמעלה איש איש לפי מהללו פו"מ מנהלי העדה דק' לבוב יצ"ו ד' עליהם יחי'

אחד"ש כבודכם הרמה כמשפט לאנשים יקרים הנני לבוא במכתב לכבוד הדרתם. היות כי נכתב במכתבי העת איך כי נפקד בקהלתכם איש חיל למלא מקום המגיד דת"ה וברצונכם לבחור איש שיהי' גדול בתורה ובהוראה וידוע לאיש חכם ונבון לכלכל דבריו במשפט ולדון בין איש לרעהו, וכל מי שיוכל לקבל עליו משרת הלז יבוא במכתב לכבוד הדרתם טרם יהי' הבחירה בקהלתכם. לזה אמרתי לא עת לחשות. ולזה הנני להציע לפניכם מהותי היות כי אנכי מילדי טארני וזה כמה שנים אשר הייתי דר במדינת פולין בק' בילגורייא והייתי שם אב"ד איזה שנים ויען אשר שם הפקודה מהממשלה אשר כל איש מארץ נכרי' לא יוכל להשתרר בכתר הרבנות לזה ע"י סיבה ממסירה הוכרחתי לעקור דירתי משם וזה שלשה שנים שנתקבלתי בפה לרב"ד ות"ל אני מפורסים בין כל הגדולי' כי אני גדול בתורה ובהוראה כאחד הגדולים ובכל יום ויום באים אלי שו"ת מכמה רבנים ואני משיב ב"ה לכאו"א עם פלפול עצום וגם בכל הגליל דפה שולחים לפה ואני נוסע לדון ולפשר בעסקים גדולים וזה כמה שנים אשר הייתי בקהלתכם ופלפלתי הרבה עם הגאון המנוח זלה"ה מקהלתכם, וחיבב אותי עד למאוד. וגם עם הגאון ר' יצחק אהרן שיחי' פלפלתי הרבה. ותוכלו לחקור מהותי אצל הגאון ר' יעקלא אבד"ק הרומלוב וגם אצל הרה"ג ר' בעריש ראפאפארט אבד"ק ראווא ואצל הרה"ג ר' משה ראפאפארט אבד"ק ליזענסק כי עמהם יש לי היכרות בטוב מכמה שנים ויען כי הרבנים הנ"ל המה מילידי קהלתכם בוודאי נודעים לכם לאנשי אמת המה יציעו לפניכם מהותי כי ראוי והגון אני תלי"ת לקבל עלי משרת ההוראה דקהלתכם ובוודאי תתענגו מאתי בכל ענינים. וגם תוכלו לחקור עלי אצל הרב הגאון אבד"ק לובלין במדינת פולין ושמו הגדול בוודאי נודע לכם כי הוא גאון אמתי ואני חביב בעיניו עד למאוד. ע"כ תיקר נא נפשי בעינכם ותשימו מקום להדברים האלה ותמחלו בטובכם להודיעני תשובה נכונה אם יש ממש בדבר שאוכל למלא מקום המגיד בקהלתכם ואם נחוץ הדבר שאבא בעצמי לקהלתכם להשתדל בזה כי לע"ע לא רציתי לכתוב להרב הגאון דקהלתכם עד שאשיג איזה תשובה מכבודכם הרמה. וגם תוכלו לחקור מהותי בפה אצל נכבדי קהלתינו כמו אצל הרב המופלג היוחסין ר' מרדכי צבי ווינבערגר נ"י כי בוודאי נודע אצליכם לאיש נכבד כי הוא חתן הרב הצדיק ר' וואלף ז"ל מקהלתכם וגם את חתנו הרב המופלג היוחסין מו"ה יוסף אשר הארוויץ נ"י בהרב המנוח ר' פנחס ז"ל מקמארנא תוכלו לשאול עלי ובוודאי יציעו לפניכם מהותי עצהיו"ט כי ת"ל נתענגו בפה מאתי בכל עינינים. ע"כ אפיל בקשתי לפניכם שתיקר נא נפשי בעיניכם להשיבני תשובה נכונה כדי לידע איך להתנהג ובזה אסיים ואחוי קידה מול כבוד הדרתם ואומר שלום לכל אחד ואחד לפי כבודו דברי המשתחוה מרחוק מול כבוד הדרתם.

הק' שמואל ענגעל אבד"ק בילגורייא וכעת רב"ד פה"ק הנ"ל

אדרעסע כזה

Samuel Engel Rabbiner Dukla